ચૂંટણી પ્રક્રિયામાં સંકળાયેલા કર્મચારીઓ માટે બેલેટ પેપરથી મતદાન પ્રક્રિયાની શરૂઆત થઈ છે. પોલીસ નોડલ ઓફિસર જયેશ મયાત્રાના જણાવ્યા મુજબ શહેર-જિલ્લાની 16 વિધાનસભા બેઠકોમાં ફરજ બજાવતાં પોલીસ સ્ટાફ માટે 1લી અને 2જી ડિસેમ્બરે બેલેટ પેપરથી મતદાન રખાયું છે. જેમાં સિટી-જિલ્લાના મળીને 2976 પોલીસ સ્ટાફ મતદાન કરશે. આજે મતદાન હેડક્વાર્ટર્સ પોલીસ કોમ્યુનિટી હોલ અઠવાલાઈન્સ ખાતે મતદાન કરવામાં આવ્યું હતું. જિલ્લાના ગ્રામ્ય પોલીસકર્મી અને રાજ્ય પોલીસ અનામત દળ માટે કામરેજના વાવ ખાતે 4 ડિસેમ્બરથી ઘલુડી એસઆરપી કેમ્પમાં મતદાન થશે.